Cel mai longeviv premier din lume, prințul Khalifa bin Salman, a murit la 84 de ani.
Prinţul Khalifa a preluat funcţia după ce Bahrainul şi-a obţinut independenţa în 1971. El era internat într-un spital din SUA. Prinţul a fost considerat de mulţi dur, iar, în 2011, oamenii au ieșit în stradă și au cerut îndepărtarea sa.
Cel mai longeviv prim-ministru din lume, prinţul Khalifa bin Salman Al Khalifa din Bahrain, a murit la vârsta de 84 de ani. Prinţul Khalifa, care a preluat funcţia după ce Bahrainul şi-a obţinut independenţa în 1971, primise tratament la un spital din SUA, a anunțat presa de stat, citată de BBC.Prinţul a fost considerat de mulţi dur, iar îndepărtarea sa a fost cerută de protestatarii pro-democraţie în timpul unei revolte eşuate în primăvara arabă din 2011.El a spus că primăvara arabă a adus doar "moarte, haos şi distrugere" şi a negat afirmaţiile că ar fi blocat eforturile de reformă politică în Bahrain, relatează BBC.Analiştii spun că alegerea succesorului său va semnala dacă Bahrainul, care a fost recent de acord să normalizeze relaţiile cu Israelul, încearcă să stabilească un nou curs.Statul musulman sunnit a contracarat constant disidenţa cu ajutorul forţele de securitate, după protestele ce au avut loc în urmă cu nouă ani. Protestele au fost conduse de comunitatea şiită, care s-a plâns de discriminare.Guvernul a interzis tuturor entităţilor mass-media independente să funcţioneze în ţară, a dizolvat toate grupurile de opoziţie şi a căutat să reducă la tăcere şi mediul online.Apărători proeminenţi ai drepturilor omului, jurnalişti şi lideri de opoziţie au fost închişi împreună cu zeci de protestatari.